**אור וחושך והשתקפותם בעיצוב שירתם של רמב"ע וריה"ל**

**הקדמה**

החוויה האישית והשפעתה משתקפת בשירתם של ר' משה אבן עזרא (1055-1140) ור' יהודה הלוי (1075- 1141).התהפוכות שהתרחשו במהלך חייהם, והשינוי שחל בין התקופה הראשונה לשנייה מחיי המשורר. התקופה של הזוהר המשקפת את האור ואת חדוות החיים, ומאידך את תקופת החושך, התלאות וחוסר היציבות המלווֶה בנדודים ובנכר. בתקופה הראשונה מחייהם משתקפת בשירתם תמונה של מצב רוח מרומם, של יציבות, של אושר ועושר לעומת התקופה השנייה המשקפת מצב רוח ירוד אצל המשורר, תקופה המתאפיינת בחוסר יציבות, ונטישת המולדת. שני המצבים באים לידי ביטוי בשירתם האישית של רמב"ע וריה"ל.

העיון בקורות חייו של רמב"ע מצביע שמעטים משוררי התקופה הספרדית שהיו דומים לו, כי הוא אדם נדיר ומיוחד בכל הדברים, מיוחד בכישרונו, ביצירתו ואף בקורות חייו. תולדות חייו של משה אבן עזרא מורכבים מפרטים מוזרים ומסקרנים אשר תמיד משכו את תשומת לבם של משוררים -בני דורו ואף של חוקרים שחקרו את חייו אחרי מותו.

ובמקביל יהודה הלוי היה אחד המשוררים הבולטים ביותר בין משוררי ספרד היהודים, והמיוחד ביותר שמשה אבן עזרא היה הוא שתרם בהקמת חוג משכילים ומשוררים צעירים, אחד המשוררים הצעירים שרמב"ע גילה את כשרונם היה יהודה הלוי שזכה לתמיכתו ולעידוד רב ממנו.

הדבר המעניין ביותר בחייהם של השניים בא לידי ביטוי בחלוקה הקיימת בחייהם, חלוקה זו מורכבת משתי תקופות מנוגדות ושונות לחלוטין, רמב"ע וריה"ל הצליחו לטעום מהיפה שבעולם ונזדמן להם לחיות חיי אושר ועושר, חיי עונג והנאות, אולם החיים המרים לא דילגו עליהם, אלא רדפו אחריהם והכריחו אותם לטעום מן המר שבעולם אשר גרם להם סבל ובדידות עד יומם האחרון.

לא נוכל להתעלם מכך, שהאדם מושפע מהסביבה והאווירה שבה הוא נמצא, כלומר אם האדם נמצא בזמן ובמקום הטובים בעיניו הרי הוא יחיה חיים טובים, אך במידה והזמן, המקום והסביבה שבהם הוא חי לא זרמו כרצונו הוא יסבול כל חייו, משום שהפרטים האלה עלולים להשפיע על אישיותו ועל הלך רוחו של האדם, דברים המשתקפים בדרך התנהגותו או ביצירתו של המשורר. שני המשוררים היו נתונים תחת השפעתם של התנאים אשר חוו לטוב ולרע. התנאים האלה הצליחו לחולל שינוי מהותי במצב רוחם ונפשם, דבר שהשתקף בשירים רבים שכתבו, כלומר ניתן לזהות את רגעי האושר ומצב הרוח המרומם בשירים שכתבו בימי הרוגע והשקט הנפשי, ובמקביל היה קל מאוד לזהות את סבלם ומצב רוחם הירוד בשירים אשר כתבו בימים הקשים והמרים. כדי להמחיש את השפעתן של קורות החיים והתחנות שנתפסו כפרשת דרכים בחיי המשוררים, אציין דוגמאות של שירים ואירועים גורליים שגרמו לתפנית בעיצוב שירתם המשקפת אורח חיים הפכפך.

**רבי מֹשֶׁה אִבְּן עֶזְרָא 1055 -1140**

היה משורר, פייטן ופילוסוף בתור הזהב של יהדות ספרד. נחשב לאחד מגדולי המשוררים היהודים בכל הזמנים. נולד בגרנדה, במשפחה יהודית מכובדת ומבוססת, וזכה להשכלה מקיפה גם בתחום היהדות וגם בתחום המדע והתרבות הערבית. לפי ר' סעדיה אבן דנאן אחד מרבותיו היה ר' יצחק אבן גיאת. גם שלושת אחיו, יצחק, יוסף וזרחיה תוארו כ"חכמים ומשכילים בכל חכמה".

כאשר היה רמב"ע כבן 35, פלשו המוסלמים הקנאים (הַמֻרַאבִּטוּן) לספרד המוסלמית וכבשו את גרנדה. מרבית יהודי העיר נמלטו ובהם גם משה אבן עזרא. הוא נמלט צפונה, לספרד הנוצרית, ומאז לא זכה לראות את ילדיו, שנפטרו עוד בחייו. רמב"ע נחשב לאחד מגדולי דורו בחיבור שירה, פיוטים ובעיון בשירה, ואף תמך במשוררים צעירים, בהם כאמור רבי יהודה הלוי.[[1]](#footnote-1) על פי המקורות ניתן לחלק את תולדות חייו של רמב"ע לשתי תחנות חשובות בחייו:

**תקופת גרנדה- האושר והעושר**

התחנה הראשונה(1090-1055) תעסוק באופן ספציפי במצב רוחו של משה אבן עזרא. בתקופה זו העיר גרנדה שבדרום ספרד הייתה אחת הערים המרכזיות ביותר אצל היהודים באנדלוסיה, אולם האירוע ההיסטורי הכרוך ברצח יהוסף הנגיד הרב והוזיר של ממלכת גרנדה גרם לתפנית קשה בחיי היהודים, הדבר גרם להם חשש ופחד שגרנדה עומדת בפני חורבן גדול. אף על פי המצב הקשה הזה שגשגה קהילת גרנדה מחדש והופיעו בה שוב אנשים עשירים מכובדים אשר יכלו לתפוס תפקידים חשובים בשלטון[[2]](#footnote-2).

משפחת אבן עזרא הייתה אחת המשפחות המכובדות, המיוחסות והעשירות ביותר אשר הצליחה למלא תפקידים חשובים בשלטון, משפחה זו הייתה מורכבת מארבע נפשות, יצחק הבן הבכור, משה, יהודה ויוסף. מבין ארבעת האחים הללו היה משה אבן עזרא הבולט ביותר, משה בן יעקב אבן עזרא נולד בערך בשנת 1055 וזכה למעמד גבוה בגרנדה, ויתר על כן הוא כיהן במשרות שונות בחצר המלכות והיה בעצמו מפקד המשטרה (צאחב אלשֻׁרטה).[[3]](#footnote-3)

בצעירותיו למד רמב"ע בישיבה מפורסמת בעיר אליסאנה הסמוכה לגרנדה, והיה שם תלמיד אחד מגדולי החכמים שבספרד, ושמו יצחק בן גיאת שחיבר ספר הלכות, פירושים לתנ"ך ולתלמוד וגם כן היה משורר גדול. משה שאב ממנו את השכלתו העמוקה והושפע רבות ממנו בתחום שירת הקודש ובנוסף לידיעתו המקיפה והמעמיקה ללשון העברית לא נבצר ממנו להיות בקיא אף בשפה הערבית, הוא למד אותה היטב ולמד את הערבית המדוברת בנוסף על היותו בקיא בפילוסופיה היוונית[[4]](#footnote-4).

משה אבן עזרא היה אדם משכיל שהייתה לו תרומה רבה בהקמת חוג משכילים ומשוררים צעירים, אחד הצעירים שגילה משה את כשרונו היה זה יהודה הלוי אשר תמך בו ועודד אותו במידה רבה[[5]](#footnote-5).

בתקופה זו בחייו חיבר משה אבן עזרא את ספר הענק שכולו שירים צמודים, בספר זה התייחס משה לנושאים אופייניים לשירת החול, למשל יפי הנעורים, הגינות, האהבה והפרידה וכו'. בנוסף לכך משה התייחס למדורים המיוחדים לזקנה, פרישות מן החיים ושירי תלונה [[6]](#footnote-6). אך המיוחד כאן שהוא התייחס לנושאים אלה רק בקצרה, זאת אומרת שהוא לא הקדיש להם מקום גדול בספרו ומכל זה ניתן להבין שמצבו הנפשי של המשורר היה מרומם והיה מאוד אופטימי ויש לו רצון עז ליהנות מהחיים ולהפליג ביצירות האלה.

בנוסף לכך הוא כתב הרבה שירים שבהם תיאר את תענוגי העולם והיופי שיש בו כגון, שירי שבח, יין ואהבה וזה גם משקף מצב רוח מרומם, אושר ועליזות כי תקופה זו בחייו, נחשבה לתקופת האושר והתענוגות[[7]](#footnote-7).

חשוב גם לציין שמשה אבן עזרא היה היוצר היהודי היחיד בימי הביניים שחיבר ספר פואטיקה מקיף על תורת השירה העברית. ספר העיונים והדיונים "כתאב אלמֻחאצ'רה ואלמֻד'כרה", ספר זה נכתב במקורו בערבית בתעתיק עברי. ספר זה נועד להדריך את המשוררים הצעירים במטרה לחנך קהל שאינו מכיר עוד בערכו וברצינותו של מקצוע השירה, ונכתב, כביכול, לאחר שאחד ממכריו של המשורר הציג לו שמונה שאלות על תולדות השירה, מהותה ותורתה.[[8]](#footnote-8)

שירתו של משה אבן עזרא מייצגת נאמנה לכל הנורמות שתיאר בספר זה. בדיואן שירי החול שלו מצויים שירים רבים מכל סוגות השירה שהיו מקובלות בספרד: שירי שבח וידידות, שירי יין ואהבה, שירי תלונה, הגות ופרישות, שירי קינה, חידוד ושנינה [[9]](#footnote-9).

כמו שציינתי לעיל, רמב"ע רכש בצד ההשכלה היהודית – התורנית המעמיקה גם השכלה ערבית מקיפה, הוא למד את השפה הערבית והיה בקיא אף בשפה הערבית המדוברת וזה מפני שבחצי האי האבירי ישבו באותו זמן עמים שונים כגון, מוסלמים, נוצרים ויהודים, לכל עם היה שפה משלו, אולם המיוחד כאן שהשליטים של האי הזו היו המוסלמים, לכן חלק ניכר מהתושבים למדו את הערבית, כך גם יהודי ספרד שחיו בתוך התרבות הערבית וספגו אותה, ובמיוחד היו אלה משוררי ספרד שראו בשירה הערבית שירת המופת, הם היו שותפים להערצת השירה הערבית וביקשו לעצמם כלי ביטוי דומים, וניתן לראות בשיריהם סימני השפעה עזה של השירה הערבית, השפעה זו מקיפה והיא בולטת בצורות ובתוכן, במוטיבים ובציורים המאפיינים אותם.

עד לפריחת השירה העברית בספרד במאה ה-10, הייתה כמעט כולה שירת-קודש, זה מפני שיהודי ימי הביניים חיברו פיוטים ועסקו בנושאים דתיים במובן של שמירת תורה ומצוות, היו מעין שליחי ציבור, דוברי העם, קולה של עדת המתפללים, אולם בזכות השירה הערבית חל שינוי וחידוש מהותי בשירה העברית, משוררים רבים הצליחו לשלב ולשקף מאפיינים אישיותיים לתוך השיר, כלומר הם שרו על עצמם, במרכז שיריהם עומד האדם המספר על חוויותיו האישיות, על הנאותיו ותענוגותיו, ורק במקרים בודדים יש בה איזו התייחסות למערכת הדתית[[10]](#footnote-10).

**שירי היין והחשק של רמב"ע**

לנושאי היין והחשק ייחד משה אבן עזרא שלושה שערים בספר הענק, בספר זה הרבה משה לכתוב על הגן, היין והחשק. בסוגי שירים אלה ניתן להריח את ריח הנאת החיים ושמחתם, כי בשירים אלה המשורר מונה את התענוגות הממשיים שבחיים כגון, יפה תואר, יין, גן, זמן וכו'. **[[11]](#footnote-11)**

כשהמשורר מתאר ומפליג בתיאוריו הוא מעורר ומגרה את חבריו וכל שומעיו שיקדישו את חייהם להנאת החושים. שירי היין ושירי החשק הם שני סוגים אשר ניתן לראות בהם סוג אחד של שירה וזה מפני שבשניהם ניתן להבחין את הנעימה הנהנתנית , וכן שני הסוגים חולקים כמעט את אותם מוטיבים, זאת ועוד שירי היין או שירי החשק לרוב הן מנוסחות בגוף ראשון, הסגולה הזו מבדילה אותם מסוגי שירה אחרים.

רוב שירי היין הוקדשו לתיאור האווירה הנהנתנית כגון, לילות קיץ, גביעי בדולח מבהיקים שלתוכם נמזג היין בידיהם של עלם צעיר, או של עלמה יפהפייה, פריחת האביב אחרי שזמן הקור חלף, המשתה, מסיבת הרעים, הגן המלבלב שליד הארמון, בצל עצי בושם ובליווי זמרת וציפורים וצלילי נגינה. אגב משה אבן עזרא כן עלה בידו לכתוב שירי יין כשהיה נודד בגלות ובשירים אלה ניתן לזהות כמה רמזים המצביעים על הבדידות והמרירות שבתוכם שרוי המשורר בנכר, אך רמזים אלה היו רק דרך אגב ומיד היה חוזר לנעימת הנהנתנות.

ולגבי שירי החשק כתב משה אבן עזרא על מנעמי האהבה ובעיקר על ייסוריה, על עצמת תשוקתו המעונה של החושק ואכזריות סירובה של הדמות הנחשקת, של הצבי העלם היפה או הצבייה העלמה היפה[[12]](#footnote-12).

להמחשת תקופת חייו הראשונה בגרנדה, אציין שלושה שירים **("כתונת פסים"** , **"רדה אל הגן"**, **"איך אהיה דואג"**)

המציינים את תקופת האושר והנעורים.

**כָּתְנוֹת פַּסַּים לָבַש הַגָּן / וּכְסוּת רִקְמָה מַדֵּי דִשְׁאוֹ,**

**וּמְעִיל תַּשְׁבֵּץ עָטָה כָל-עֵץ / וּלְכָל-עַיִן הֶרְאָה פִלְאוֹ.**

**כָּל צִיץ חָדָשׁ לִזְמָן חֻדַּשׁ / יָצָא שׂוֹחֵק לִקְרַאת בּוֹאוֹ,**

**אַךְ לִפְנֵיהֶם שׁוֹשָׁן עָבַר, / מֶלֶךְ, כִּי עָל הוּרָם כִּסְּאוֹ,**

**יָצָא מִבֵּין מִשְׁמָר עָלָיו / וַיְשַׁנֶּה אֶת בִּגְדֵי כִלְאוֹ**

**מִי לֹא-יִשְׁתֶּה יֵינוֹ עָלָיו / הָאִישׁ הַהוּא יִשּׂא חֶטְאוֹ. [[13]](#footnote-13)**

Striped coats / garden wear / and embroidery covers / grass uniforms,

And a coat shall be put to death / put on every tree / and for every eye / show paleo.

**Every new tit / for a new time / came out weary / towards his coming,**

**But before them / Shushan passed by, / King, for on / lifted his throne.**

**Get out of here / Take care of him / And change / His prison clothes**

**Who will not drink / will drink of it / That man / will bear his sin!**

זהו אחד השירים המפורסמים ביותר שכתב רמב"ע בתקופת חייו הראשונה בהיותו בעיר מולדתו-גרנדה. השיר מתאר נוף אביבי, רענן וססגוני העומד במרכזו תיאור לפרח השושן ההולך כמלך בין ערוגות הפרחים שפרחו לכבוד בוא האביב[[14]](#footnote-14).

שיר זה מורכב משלושה חלקים: החלק הראשון הבתים (2-1): חלק זה הוא הפתיחה של השיר, אשר בה מתואר את כל השינויים שהתחוללו על הטבע בעקבות התחדשות הזמן ובוא האביב. הגן מואנש ומתואר כמי שלובש כתונת פסים וכולו מכוסה בלבוש יקר כלבוש הכוהן הגדול ( מדי דשאו) הבגד הוא מוטיב המתבטא במטפורות ובהאנשה לאורך כל השיר , הבית הראשון מתחילתו עד סופו הוא מטאפורה המפרש שכל הגן התכסה בצמחייה מגוונת ומסוגננת, ובבית השני ממשיך מושה בתיאור הגן ואומר שכל העצים התכסו בפרחים צבעוניים ובעלים, העוטפים אותם כמעיל העשוי משבצות וכל אחד מהעצים מראה את פלא פריחתו לעיני כל הרואים. [[15]](#footnote-15)

החלק השני הבתים (5-3): בחלק זה בשיר מתוארות את ההתרחשויות העיקריות שחלו בגן כגון, פריחת הפרחים החדשים השמחים לקראת האביב, המעיל החדש שלבש הגן כשחלפה תקופת החורף , הופעת השושן מלך הפרחים אשר יצא מורם על כסאו. זהו מלך העולה ומתרומם על כל הצמחים, אולם הוא היה במשמר, וכשהזמן חודש יצא מהמאסר ושנה את בגדי כלאו. וכמובן עם שימוש ממשיך בהאנשה[[16]](#footnote-16).

החלק השלישי הוא הבית השישי: זהו בית אשר משמש לעצמו חלק משלו, בית זה נחשב כפואנטה שהפכה את השיר כולו משיר טבע אשר מתאר את הגן המלבלב לשיר יין[[17]](#footnote-17).

המסקנה המתבקשת כמובן, היא אירוע שתיית היין. ההזמנה לשתייה מוצגת בשיר זה באופן שונה ומיוחד, הקריאה לשתיית היין כאן מכריזה מתוך שמחת חיים את האיום בעונש הבא כמעט בלשון המקרא, בבית זה המשורר מציין חידוד מבודח במיוחד לסיום השיר: הרי אין כאן חטא אמתי, לפיכך אי אפשר לאיים בעונש ממשי. אבל רמב"ע מכריז מתוך העליצות וחדוות החיים שכל אדם לא יישתה את היין הרי הוא חוטא ועליו לשאת את בעונשו כי הוא מאוד מעריך את היין ומתכוון לכך שנוף הטבע והאווירה הנהנתנית הזו לא תושלם בלי יין[[18]](#footnote-18).

שיר זה בנוי על כלל ההתכללות, כלומר בין חלקי השיר טמון קשר הדוק, בהתחלה המשורר הפליג בתיאור הגן המלבלב ולבסוף הוא הקדיש מקום כדי לשבח את היין היקר כי בלעדיו אין טעם לנוף הטבע היפה[[19]](#footnote-19).

בנוסף לאווירה הנהנתנית המוצגת בשיר זה, כגון פריחת השושן, בוא האביב, יופייה של המזרקה, צבעו האדום של היין הוסיף משה אבן עזרא שימוש מטאפורי בבשמים, באבני חן יקרות, בבדים רקומים ובתכשיטי זהב כמו שהזכרנו בשני החלקים הראשונים, גם כן השתמש מושה בהאנשה וצימוד שלם כגון ( המילה "עליו" בבית החמישי בהוראת העלים שלו, והמילה "עליו" בבית השישי בהוראת על השושן) ולבסוף את הרמיזה המקראית, משה אבן עזרא היה יהודי דתי, וכל האנשים הסובבים לו היו אנשים דתיים, לכן הוא הרבה לשלב מונחים ושיבוצים מקראיים מפני שהוא מודע לכך שהם יכולים להבין את כוונתו אפילו אם זה היה בלשון המקרא, כגון: "כתונת פסים" – על פי סיפור יוסף. " מלך כי על הורם כסאו"- מהסיפור על יכוהין. "האיש ההוא ישא חטאו"- (במדבר ט,יג).

לאורך כל השיר קל היה להבחין שרמב"ע נמצא במצב רוח מרומם ואופטימי וזה משתקף מתחילת השיר עד סופו על ידי הביטויים שהשתמש בהם, התיאורים והמונחים אשר מצביעם על אופי חיים רגועים, נעימים ומאושרים.  
תיאור האביב והתגלות הוורדים בכל השיר משרה אווירה של שמחה ורעננות, בנוסך לכך משה היה אחד היהודים ששייכים לבני המעמד העליון בספרד אשר נהגו לבלות את חייהם במשתאות היין ובילו בניצול הנאות החיים.

השיר השני של רמב"ע הוא **"רדה אל הגן"**, זהו שיר נוסף המשקף את חיי הנהנתנות והתענוגות שחי אותם בתקופת חייו הראשונה.

**רְדָה אֶל גַּן אֲשֶׁר לָבַשׁ תְּכֵלֶת / וְאַרְגָּמָן וְעָטָה חוּר וְכַרְפַּס**

**וְאֶל נָהָר אֲשֶׁר צַחוּ פְלָגָיו / וְלֹא נִדְלַח בְּכַף רֶגֶל וְנִרְפָּס**

**וּבֵן שׂרֵק כְּאוּר דֹּלֵק וּבֹרֵק / וְאַךְ נֶאְחַז בְּגָבִיעַ וְנִתְפָּשׂ**

**וְהַקֶּצֶף עֲלֵי פָנָיו כְּנִטְפֵי / בְדֹלַח אוֹ כְמוֹ מָן דַּק מְחֻסְפָּס**. **[[20]](#footnote-20)**

שיר זה בנוי מארבעה בתים. שני בתיו הראשונים משמשים חלק הפני עצמו וכך גם שני הבתים האחרונים משמשים כחלקו השני של השיר: החלק הראשון מוקדש לתיאור הגן המופלא, בעוד החלק השני מתמקד בתיאור היין.

בבית הראשון, המשורר מזמין את רעיהו לרדת אל הגן המתכסה בפריחה צבעונית כגון תכלת וארגמן, ואת הגן הזה עטה את עצמו בבדים משובחים ויקרים.

בבית השני, המשורר ממקד את המבט באחד מפרטי הנוף שבגן והוא "תעלת המים", התעלה המרכזית אשר מסביב לה יש פלגים כלומר תעלות קטנות שהמים שלהן זכים וצלולים ומדגיש שאיש לא עכר אותם ברגלו. וכאן מסתיים החלק הראשון ומתחיל החלק השני של השיר המתמקד בתיאור היין.

בבית השלישי, מתאר את זוהרו המתפרץ של היין האדום והבוהק אשר בקושי ניתן להחזיקו בתוך הכוס, כי המשורר בבית זה מדמה את היין לאש הבוערת בתוך הכוס וזה בעקבות הצבע האדום המשותף בין היין לאש.

בבית הרביעי, המשורר ממשיך המשורר להציג את היין כאש ממשית, וממשיך לתאר את קצף היין בעת יציקתו לתוך הפה הנראה כמו טיפות בדולח או כמו המן הלבן. גם בשיר זה ניתן להסיק שרמב"ע הקדיש את חייו לתענוגות ולהנאות החיים, אפשר להבחין ששמחת חייו טמונה בין טורי השיר, המשקפים את אושרו בביטויים, במילים ובתיאורים המופיעים בשיר. והשיר האחרון, זהו שיר קצר הממחיש עוד יותר את מצב רוחו המעולה ותחושת האופטימיות שאפיינה את המשורר, שיר זה הוא "איך אהיה דואג" :

**א­­יך אהיה דואג – ואשמע קול / מים וקול עגור, ותור אשור,**

**ובצל הדס אשב, ונצני / גן לי כיצוע וכר אשור.** **[[21]](#footnote-21)**

בשיר זה רמב"ע מציין בכנות ובמפרש איך הוא יכול לדאוג בעודו נמצא בחיק הטבע המופלא, כששומע את קול המים העוברים לידו וכששומע את קול העגור, איך הוא יכול לדאוג בעודו שוכב בצל הדס ופרחי הגן יהיו לו כיצוע וכר.

תיאור הגן הוא למעשה מטפורה להנאת וחדוות החיים, לאושרו ומנוחתו של משה אבן עזרא, וכל זה מעיד על כך שהוא מרוצה מחייו, שיר זה מבהיר שאין סיבה כל שהיא לדאוג מהחיים אם האדם נמצא במקום האהוב עליו.

העיר גרנדה חוותה את רוע המלחמות והקרבות שנמשכו מאות שנים על אדמתה מלחמות אלה פרצו בין עמים ודתות שונים. למרות זאת הצליחה גרנדה לעמוד בפני הכל עד שפרץ קרב מכריע בשנת 1090 בין המוסלמים לבין הנוצרים שגרם לקריסתה של ממלכת גרנדה ונפילתה בידי יוסף אבן תשפין[[22]](#footnote-22). משנת 1086 התחילו הנוצרים מסעם בכיבוש ערי ספרד המוסלמית. אלפונסו השישי הצליח לכבוש ולצרף למדינתו את טולדו שהפכה לבירת קסטיליה החדשה[[23]](#footnote-23).

שליטי אנדלוסיה המוסלמית גילו התנגדות ורצו לשמור על מולדתם, אך שליטים אלה היו רודפים אחרי התענוגות ובמרוצת הזמן גדודיהם נחלשו ולא יכלו לעמוד יותר בפני האויב, וככה המצב סייע בידי הנוצרים להמשיך בכיבוש רוב הערים. המוסלמים פנו למנהיג הברברי יוסף אבן תשפין-מצפון אפריקה שהוביל את גדודיו לספרד והצליח להדוף את הנוצרים- הנוצרים ולאחר מכן הוא חזר מהיכן שבא, אך בהמשך חזר שוב לאנדלוסיה והתיישב בה ישיבת קבע וזכו לכינוי "מֻראבטון" ומהר מאוד הפך להיות האויב האמתי של המוסלמים המקומיים[[24]](#footnote-24).

השלכותיו של אירוע זה היו כה קשות, נגזר גורלם של יהודי גרנדה כאשר חלקם נפלו בשבי וחלקם גורשו ואף נהרגו[[25]](#footnote-25). משפחת אבן עזרא ניזוקה רבות והייתה לקורבן בשל חורבן גרנדה וחייו של רמב"ע התהפכו מקצה עד הקצה. בני משפחתו של משה הצליחו לברוח מגרנדה ונדדו למקומות שונים, ברם משה נשאר בארצו ללא סיבה ברורה, בזמן ההוא נושל מתפקידו ומרכושו ונהיה לאדם פשוט ועני מאוד.

"אֲבָל יִזְּלוּ עיֵנַי/ וְאֶשָֹא בְשָֹרִי בְשִׁנַּי / כִּי נִשְׁאַרְתִי בוֹדֵד בְּאֶרֶץ מוֹלַדְתִּי/ וְאֵין אִישׁ אִתִּי, וַאֲנִי בָּהּ נֶחְשָׁב /כְּגֵר תּוֹשָׁב/ וְלֹא אֶחֱזֶה גֶבֶר סְבִיבִי / מִמִּשְׁפַּחְתִי וּמִבֵית אָבי"ִ[[26]](#footnote-26). ובאיגרת אחרת רמב"ע מתאר את מצב הזרות , הניכור והבדידות שלו "אַבִּיט עַל יָמִין וְאֶרְאֶה וְאֵין לִי מַכִּיר/ וְאַף עַל פִּי שֶׁאֲנִי בְּאֶרֶץ תּוֹלְדוֹתַי / וְעִיר קִבְרוֹת אֲבוֹתַי / צוֹעֵק אֲנִי מִן הַמֵּצַר / כִּי הָיְתָה עָלַי כְּחוֹתָם צַר".[[27]](#footnote-27)

ואחרי זמן מה סמוך לשנת 1095, כשהיה משה בן 45 נשוי ואב לילדים הצליח לאסוף את עצמו ולהימלט מגרנדה לצפון ספרד ומכאן התחילה תקופת הסבל והמרירות אשר נמשכה לסוף חייו[[28]](#footnote-28).

**תקופת הגלות והנכר –ספרד הנוצרית**

כלתה תקופת האושר בחיי המשורר, באותה עת חל שינוי מכריע בהיסטוריה המדינית של ספרד המוסלמית. סמוך לשנת 1090 התפוררה הממלכה המוסלמית ועלו במקומה נסיכויות רבות שגרמו להיחלשות האסלאם במערב אירופה.

ימי האושר והרוגע בחיי רמב"ע הסתיימו באירועים מכאיבים, והתחילה תקופה שנייה בחייו (1135-1090) נטישת המולדת והיציאה לגלות בצפון ספרד. באירוע של שנת 1090 החלו שנות הנדוד והבדידות בנכר, כל רכושו ותפקידו של משה נשדד ממנו, לכן לא נותר לו חוץ משירתו הנחשבת לרכוש היקר ביותר שדרכה יכול להביע את רגשותיו.

בגלותו בספרד הנוצרית חייו היו כה קשים מאוד, הוא הוגלה מארצו ונהיה נודד במקומות שונים, בודד ללא בן וללא רֵע לכן לא נותר ממנו אלא לכתוב שירים שבהם הוא מבטא את צערו האדיר, בתקופה זו בחייו רמב"ע הרבה לכתוב שירי תלונה שבהם התלונן על רוע הגזירה והגורל שהוציאו ממולדתו אל הגלות, וכתב גם שירי געגועים לילדיו, לידידיו ולמולדתו גרנדה. בנוסף לכך כתב שירי קינה על אחיו ובניו שנפטרו מבלי לזכות בראותם.

**שירי התלונה של משה אבן עזרא:**

חיי המשורר נעשו קשים, והאירוע של 1090 שינה את פני חייו וחיי משפחתו והכתיב להם גורל מר, נטשו את גרנדה ונדדו ברחבי אנדלוסיה, יוסף ויהודה אבן עזרא עברו לטולדו שבשלטון הנוצרים, ויצחק אבן עזרא, התיישב בטולדו לתקופה מסוימת[[29]](#footnote-29), אולם לא עלה בידו של משה לברוח עם אחיו ונאלץ להישאר בגרנדה בגלל סיבה כלשהי לעוד חמש שנים, ובשנת 1095 הצליח רמב"ע להימלט מגרנדה כדי לשמור על חייו כי במשך חמש שנים חייו עמדו בסכנה ממשית.

רמב"ע שנאלץ לעזוב את מולדתו ואת ילדיו ונדד בארץ זרה, במחסור ועוני. החוויות הקשות קיבלו ביטוי בקבוצת "שיריו אישיים" המהווים מבע אישי. שירי התלונה שלו כבשו שלושה שערים בספר הענק, בשער החמישי בו מתלונן רמב"ע על הזקנה, בששי קובל על תהפוכות הגורל ובגידת אחיו והשער השביעי בו מתאר את זכר הפירוד ואת נדודי שנתו[[30]](#footnote-30). בתקופה זו בחייו חיבר רמב"ע הרבה שירי תלונה שבהם הוא מתלונן על המציאות והמצב שבו הוא חי, על איך שהפך מאיש מכובד ועשיר לאדם גלמוד ופשוט, הוא מתלונן על הגורל שנשא אותו מארצו, שגזל אותו מחיי העונג והשליך אותו לגולת ללא אחים, ללא בנים, ללא חברים, לבדו בנכר.

ייחודם של שירי התלונה מתגלה בעיצובו הלשוני, שיר שבו מתואר מצב מוחשי קונקרטי שהמשורר חווה אותו בחייו, כלומר המשורר מדבר בשם עצמו[[31]](#footnote-31). רמב"ע הכיר היטב את שירי התלונה הערביים והתאים את שירתו למסורת בהעדיפו על פי רוב את צורת המונולוג הדרמטי שבו הוא מביע את רגשותיו ומחשבותיו[[32]](#footnote-32).

צערו של משה לא חדל אלא המשיך עד יומו האחרון, משה היה עֵד לפרידת בני משפתו, אחיו ובניו, מהעולם, הדיכאון נשתלט עליו ונעשה אומלל מבודד עוד יותר. צאתו מגרנדה, העיר האבלה והשדודה הייתה תעלומה בפני עצמה. האמת היא שהוא השתוקק בכל נפשו לברוח מן המקום" "וּמִי יִתֵּן, הוא אומר, הֱיוֹתִי נָע וְנָד בָּאֲדָמָה/ וְיַעֲבוֹר עָלַי מָה[[33]](#footnote-33) אולם איזו סיבה מסתורית ריתקה אותו אל גרנדה, וכאשר נמלט ממנה, היו חייו נתונים בסכנה חמורה. הוא ידע כבר שלא יכול לשוב לעולם אל מולדתו. מתוך רמז העולה באחד משיריו נראה כי האשמה בגלותו הייתה בת אחיו הבכור, יצחק.[[34]](#footnote-34)

בעודנו צעיר קרה לו דבר שמירר את חייו ודכא לעפר נפשו. הוא אהב אהבה עזה את בת ר' יצחק אחיו וגם היא אהבה אותו, אך אביה מאן לתתה לו. בלב שבור עזב משה את עיר מולדתו והלך לפורטוגל ולקסטיליה, ובימי נודו הגיעה אליו השמועה כי אהובתו ניתנה לאחיו הצעיר לאשה. היא לא האריכה ימים, ומתה בלדתה בשנת תתע"ה בקורדובה. בהגיע הבשורה הרעה, רמב"ע קונן עליה קינה ששלח בה לאביה- אחיו, וקינה זו הביאה שלום בין האחים. אז שב הרמב"ע לעיר מולדתו וכנראה נשאר שם כל ימי חייו. בשני הבתים שכתב מקסטיליה אל אחיו מתבהרת התמונה:

**הִנֵּה לְרַגְלָהּ נִלְכָּדָה רַגְלִי בְּפַח / גֵּרוּת כְּתוֹא מִכְמָר וְהִתְגַּלָּעְתִּי**

**וּלְמַעֲנָה בָּאתִי בְּכוּר עֹנִי, וְאֶת / נַפְשִׁי בְּקֶלַע הַנְּדוֹד קִלָּעְתִּי[[35]](#footnote-35)**

רמב"ע היה מעריץ ומוקיר לאחייניתו, ולמרות הייסורים שסבל בגללה לא שמר לה טינה; בשיר הנזכר הוא קורא לה בשם "דרור", ואין לדעת אם זה שמה האמתי או כינוי.

כשהגיע רמב"ע לקסטיליה, שיגר שיר-קינה לאחד מאוהביו בגרדה, ובו ספר על תלאותיו הרבות ופקד לשלום את ידידיו הנאמנים, ובפרט את בת-אחיו אהובת נפשו, אשר בגללה הרחיק נדוד ובא בכור-עוני. עוד גם בשיר הזה אנו רואים את כל אהבתו היוקדת לחמדת- לבו, - אהבה עזה כמות, שלא רפתה על ידי מרחק- המקום ומרוצת-הזמן. הוא אומר על אהובתו זו:

**וּדְרוֹר אֲשֶׁר קֵן לָהּ בְּצַלְעוֹתַי, וּבָהּ / שָֹמַח כְּבוֹד נַפְשִׁי וְהִשְׁתַּעֲשַׁעְתִּי[[36]](#footnote-36)**

חייו בגלות היו מאוד קשים וסבלו היה גובר בכל יום עובר, משה נדד הרבה בצפון ספרד, ושלווה ומנוחה לא מצא בשום מקום, תמיד הרגיש את עצמו זר בין אנשים שונים ממנו, אנשים רבים התעללו בו, בצפון ספרד נפגש משה עם יהודים רבים אך בעיניו הם היו דומים לנוצרים בגסות רוחם ורעות לבם , היו קמצנים ואף צבועים עד שהתייחס אליהם כבהמות וכינה אותם " עם לעגי שפה" כי לא מצא שפה משותפת איתם לדעתו הם מדברים הבל ואין ערך לדבריהם[[37]](#footnote-37).

בימים קשים אלה נאלץ רמב"ע לפנות ליצחק אחיו כדי לעזור לו משום שהוא היה היחיד המסוגל להגיש לו עזרה, הוא פנה אליו בשירי בקשה ארוכים אך לשווא, אחיו לא הושיט לו יד עזרה, ולא רק הוא גם יתר אחיו התנכרו לו[[38]](#footnote-38).

רמב"ע התאכזב מאוד מאחיו והוסיפו צער על צערו ודבר זה לא היה רק על אחיו, אלא גם ילדיו לא רחמו על אביהם ,וכנראה הם לא היו ראויים לכל האהבה והחיבה שהקנה להם, הרבה פעמים כתב להם שירים שבהם הוא מבטא את געגועיו אליהם ולגרנדה שמחובר אליה נפשית, אולם הם התכחשו לו ואף לעגו לו והתייחסו אליו באדישות.[[39]](#footnote-39)

בעקבות כל החוויות הקשות שחווה רמב"ע בחייו הופיעו סימני הזקנה בפניו ועל גופו למרות גילו הצעיר, אך היגון, ותלאות הגלות והנדודים גברו עליו עד שחזה בעיניו את מותו בנֵכר, לבד, ללא קרובים, ותקוותו לחזור לארצו נושלה ממנו ולא נותר ממנו אלא לשמור על זכר אחד, שהאנשים יזכרו לו על ידי השירה שלו. בשנותיו האחרונות התחיל רמב"ע להסתגל למצב הקשה שהוא נמצא בו ולהתייחס לכל מה שקורה לו בהשלמה ובשלווה[[40]](#footnote-40) .

בשירים הבאים ממחישים את המצב הקשה והירוד שנקלע אליו רמב"ע. בשירים אלה משתקפת אווירה של בכי וצער, ומהווים מעין קינות אישיות על מצבו האומלל ועל המולדת שהותיר אחריו.

**אַחַר יְמֵי הַשַחֲרוּת פָנוּ / כַצֵל וְצָדוּ צַעֲדֵי שָׁנָי**

**קָרָא נְדֹד הַשַּׁאֲנָן קוּמָה / וּלְשַׁאֲנַנּוֹ צָלֲלוּ אָזְנָי**

**קַמְתִּי בְלֵב רַגָּז וְיָצָאתִי / תֹּעֶה וְלָאֵל שִׁוְּעוּ בָנָי**

**הָיוּ מְקוֹר חַיַּי וְאֵיךְ אֶחְיֶה / בִלְתָּם וְאֵין אִתִּי מְאוֹר עֵינָי**

**נָחְה זְמָן אֹתִי אֱלֵי-אֶרֶץ / בָּהּ נִבְהֲלוּ רֵעַי וְרַעְיוֹנָי**

**עַם לַעֲגֵי שָׂפָה וְעִמְקֵי פֶה / מִשּׁוּר פְּנֵיהֶם נָפְלוּ פָנָי**

**עַד כִּי-אֱלֹהִים לִי דְרוֹר יִקְרָא / מֵהֶם לְהִמָּלֵט בְּעוֹר שִׁנָּי. [[41]](#footnote-41)**

השיר הזה הוא מקטועה העוסקת בעניין אחד, רמב"ע מספר בגוף ראשון על האירועים הקשים שעברו עליו כבר, מפתיחת השיר ניתן לזהות את זמן האירוע והוא התקופה שבה הוא לא היה עוד צעיר.[[42]](#footnote-42)

זהו שיר תלונה אשר בו מתלונן משה על המצב שהוא נמצא בגלות מנותק ומרוחק מבני משפחתו, בשיר זה הוא אומר שימי השחרות חלפו כצל, כאן הוא מתכוון לכך שימי הניעורים כל כך עברו מהר כהרף עין וזהו דימוי מקראי לציין את הזמן החולף. בבית הראשון מבהיר שימי השחרות שלו נגמרו זאת אומרת שחייו הטובים היו קצרים למדי ולא הספיק עוד ליהנות מנעימות החיים, רמב"ע תמיד נדד ממקום למקום כי לא היה מוצא מנוחה ושלווה כאלה שהיו בגרנדה, וכעת הוא כבר זקן והצעדים שלו קצרים הכוונה כאן שהליכתו נעשתה איטית, בבית זה משה עושה ניגוד, מאחד גיסא הוא אומר שימי הניעורים חלפו להם ומאידך גיסא הוא אומר שבזקנתו הצעדים שלו נעשו קצרים ויש לו הרבה בעיות.

לאחר מכן עובר המשורר לדבר על נושא הנדוד הרי הפך להיות גיבור הסיפור, הנדוד קרא למשורר לקום ולצאת מעירו בזמן שהיה המשורר בחיק השלווה והמנוחה, כאן יש האנשה, המשורר עושה מהנדוד בן אדם אשר יכול לתת הוראות ולהטיל צווים, הנדוד פונה אליו בחוסר נימוס וצועק עליו כדי שיצא מגרנה זאת אומרת שהנדוד הכריח את המשורר לצאת מגרנדה בעל כורחו.

המשורר מצהיר בבית השלישי שהוא נענה לקול הנדוד, אולם הוא קם בלב סוער, ובמקום השלווה אשר כבשה את לבו קודם לכן הפך לבו ללב רוגז וסוער, בבית זה המשורר מדבר בגוף ראשון ואומר שהוא יצא תועה ואבד את דרכו כי ארץ אחרת מעבר לגרנדה לא ידע, כל יציאתו מגרנדה מוצגת בצורה שלילית, ואת הדבר אשר מחזק הכאב שלו עוד יותר הם ילדיו שנשארו בגרנדה.

רמב"ע ממשיך להתלונן על ריחוקו מבניו ואומר שהם מקור חייו ובלעדיהם הוא מת, כשילדיו רחוקים ממנו אין לחייו משמעות כי הם אור עיניו. כל המטפורות שמובעות בבית הרביעי מדגישה את גודל אהבתו כלפי בניו ואת געגועיו אליהם.

לאחר נושא הנדוד המשורר מפנה מבט לנושא הזמן – הגורל אשר הוביל אותו לארץ זרה שבתוכה התבלבלו מחשבותיו כי לדעת המשורר, בספרד הנוצרית חיו אנשים לעגי שפה כי בין שפתו של המשורר לבין שפתם אין שפה משותפת, לכן הוא מתייחס אליהם כלעגי שפה ומזלזל בהם כי בעיניו הם אנשים לא שווים דבר ואין להם ערך אפילו אם הוא רק מביט בהם הוא נעשה עצוב מהמראה שלהם.

סוף השיר היה זה סוף מפתיע, כי הבית האחרון שונה מיתר הבתים שקדמו לו, אם נתבונן בתוכן הבית האחרון נראה שטמון בו אווירה אופטימית המתנגדת עם האווירה הפסימית של בתי השיר האחרים, בסוף השיר המשורר מביע תקווה, הוא פונה אל האל ומבקש ממנו שייתן לו את הדרור, כי אך ורק הוא מסוגל לשנות את גורלו המר, הוא מקווה שאלוהים ישיב אותו לגרנדה עד כדי כך שהוא מוכן לוותר על כל דבר רק שיחזור למולדתו. ניתן להבחין בשיר זה את סבלו וצערו של המשורר הטמונים בין בתי השיר, למרות מצבו הקשה בגלות נותרה לו תקווה שבוא יבוא היום שבו האל יחזיר אות למחוז חפצו. בשיר אחר "ובן יונה בראש אמיר מקנן":מתלונן על בדידותו בנכר ואף מביע את געגועיו לבניו הרחוקים ממנו.

**וּבֶן-יוֹנָה, בְּרֹאשׁ אָמִיר מְקַנֵּן / בְּגַן-בֹּשֶׂם, עֲלֵי מַה זֶּה יְקוֹנֵן?**

**אֲפִיקָיו לֹא יְכַזֵּבוּ לְמוּלוֹ, / וְצֵל תָּמָר עֲלֵי רֹאשׁוֹ יְגוֹנֵן,**

**וְאֶפְרֹחָיו יְרַנֵּנוּ לְפָנָיו / וְהוּא לָהֶם זְמִיר פִּיהוּ יְשַׁנֵּן.**

**בְּכֵה גוֹזָל, בְּכֵה נוֹדֵד, וּבָנָיו / לְמֵרָחוֹק, וְאֵין טַרְפָּם מְכוֹנֵן,**

**וְלֹא יִרְאֶה אֲשֶׁר יִרְאֶה פְנֵיהֶם, / וְלֹא יִשְׁאַל לְבַד אוֹב וּמְעוֹנֵן,**

**נְהֵה עָלָיו וְהִתְנוֹדֵד לְנוֹדוֹ, / וְאַל נֶגְדּוֹ תְשַׁו גִּילַת וְרַנֵּן,**

**וְהָבָה לוֹ כְנָפֶיךָ וְיָעוּף / אֲלֵיהֶם, וַעֲפַר אַרְצָם יְחוֹנֵן![[43]](#footnote-43)**

ניתן לחלק את השיר הזה מבחינת המבנה לשני חלקים:

בבתים (3-1) המשורר מתאר את היונה ומתפלא ותוהה על מעשיה, בחטיבת בתים זו מתאר משה את האפרוחים המרננים והיונה המשננת להם את זמרותיה, חטיבה זו מסתיימת בשלווה משפחתית אידאלית. בבתים (7-4) המשורר פונה אל היונה בדיבור ישיר ועושה ממנה כנמנעת לשיר. [[44]](#footnote-44)

בשיר זה המשורר שופך את האור על היונה ומתמקד בה לאורך כל השיר, בחירתו של המשורר בבן יונה כנמען יש בה משום האנשה החוזרת לכל השיר[[45]](#footnote-45). בשיר זה משה מבטל את האפשרות שבני אדם יכולים להבין אותו ולהתחשב במצבו, לכן הוא פונה לבעלי חיים אשר רואה בהם יצור מבין ומתחשב[[46]](#footnote-46).

המשורר פותח את השיר בהבעת תמיהה על שבן יונה מקונן ובוכה והמייתו עצובה כביכול, בעוד גוזליו עמו וקנו שלו בטוח. בהתחלה רמב"ע התייחס לקול היונה כתגובה לסבל ואסון שתקפו אותה, לכן התחיל לחפש את הסיבה העומדת אחרי המייתו העצובה, אולם הוא מוצא שמצבו מאוד טוב, הקן שלו בראש אמיר המקום הכי מוגן ובטוח ולא זה בלבד אלא גם הוא חי בגן בושם מלא עצים, ומסביבו יש תעלות מים מלאות וזורמות בשפע, ומעל הקן שלהם ישנם עלים המשמשים כצל ובנוסף לכך אפרוחיו סביבו מנגנים ומשננים את הזמירות, מכל זה המשורר מתפלא מהמצב הטוב שהוא נמצא בו ובעודו מקונן ובוכה והרי אין לו כל דבר להצטער עליו. כבר מהבית הראשון המשורר מעמיד ניגוד בין קולו של בן יונה, קול הקינה שמשמיעה אותו, לבין המצב המציאותי שהוא נמצא בו, בעיני המשורר אין לו על מה להתלונן. הניגוד הזה מובלט על ידי הצימוד החותם את הדלת והסוגר בבית הראשון היוצר את תפארת הפתיחה (מקנן \ יקונן).

בבית הרביעי הדבר הפך להיות מפתיע, המשורר פונה אל בן היונה ומבקש ממנו להמשיך לקונן ולבכות אך לא על עצמו אלא על מצב המשורר המסכן, העובר באסון גדול ואמתי, מבקש ממנו לבכות על זה שהגלות אכלה את עורו ונפשו, על זה שהגורל הכתיב לו להיות בודד על יומו האחרון. המשורר רואה שמצבו הוא הדורש לבכות ולקונן עליו ולא את מצבו של בן היונה. בבית זה ישנה חזרה על המילה (בכה), חזרה זו באה כדי להדגיש את גודל סבלו וצערו של המשורר המבקש בכי רב, כי מצבו של המשורר מאוד קשה, מפני שהוא רחוק מבניו, ולא זה בלבד אלא גם הוא דואג לסבלם כאשר אביהם שהיה אמור לדאוג לפרנסתם מרוחק מהם ואין את מי שיכין את מאכלם. תמונת הבנים המרוחקים והאב שלא עולה בידו לספק להם את צרכיהם מנוגדת, כמובן, לתמונתו של בן יונה המרנן עם בניו וכמובן דואג להאכילם.

הבית החמישי מבליט את ריחוקו הגדול של האב מבניו, הוא אומר שלא רק אין הוא יכול לראותם, אלא גם הוא לא יכול לפגוש את האנשים שאולי ראו אותם, הוא לא יכול לדעת את שלומם ואת מצבם כי הם מאוד רחוקים ממנו, הדברים הללו מגבירים את צערו וסבלו. בבית הזה יש גם חזרה על המילה (יראה) הבאה כדי להדגיש את המרחק הגדול שבניהם.

לכן המשורר שוב מבקש מבן היונה לבכות עליו ובמקביל מבקש ממנו גם שאל יכאיב עוד יותר את לבו בגלל שמחתם, כי הוא נזכר שמצבו שונה ממנו. ובסוף, בבית האחרון, המשורר מבקש מרוב געגועיו מבן היונה שייתן לו את כנפיו כדי שיעוף לראות בניו וכדי לחבק ולנשק ארץ מולדתו, אולם הוא יודיע טוב שהוא לא יכול לעוף וזיהו הניגוד בינו לבין בן היונה, בן היונה יכול להתעופף לגוזליו כשנפרד מהם אבל המשורר לא מסוגל לעשות דבר כזה. [[47]](#footnote-47):

האווירה השוררת בשיר היא אווירה של בכי וצער, כך רמב"ע משקף את מצב רוחו הירוד, מצבו רוחו קשה מאוד ומשדר פסימיות ויואש מהחיים. רמב"ע לא חדל מחיבור שירים ואיגרות שבהם הביע את הלך רוחו ורוע מצבו בגלות עד יומו האחרון. בשיר אחר הוא מתחיל בשאלה: "מה לי וזמן יכאיב"? זהו שיר תלונה נוסף שכתב אותו משה כדי להביע את צערו וסבלו בגלות כשהיה במבצר על אחד מהרי קסטיליה, בשיר זה משה מתלונן על ניתוקו מאהוביו, בני משפחתו וידידיו, על הזרות החברתית הקשה שהוא סובל ממנה בין יהודי ספרד הנוצרית. בשירו זה מספר לנו המשורר על ההרפתקאות שעבר בהן בדרך נדודיו וכן הוא מתאר אירועים ספציפיים ומבהיר את תגובתו עליהם.

לאחר קריאת השיר והבנתו ניתן להסיק שהמשורר נמצא בודד כלוא בראש מבצר גבוה, ואינו מסוגל להשתחרר ממקום זה, הוא רק מסוגל להתבונן סביבו ולתאר את מצבו, שם היה המשורר בודד ללא אנשים, כל מי שסביבו הם רק בעלי חיים. אם נתבונן בשיר נראה שהמשורר בחר לדבר על עצמו בגוף שלישי ולא בגוף ראשון כמו שנהג לעשות בשירים אחרים, הדיבור בגוף שלישי עוזר למשורר להגיע לעמדת התבוננות המשכנעת באמתותה בהיותה אמורה כביכול באופן אובייקטיבי על ידי צופה שאינו מעורב.

**מַה לִּי וּזְמָן יַכְאִיב כּוֹאֵב, / יִצְפֹּר לָנִיד צִפּוֹר נוֹדֵד?**

**אֵיכָה יָרוּץ לִשְׁלֹל שָׁלוּל / אוֹ אֵיךְ שָׁדוּד יִהְיֶה שׁוֹדֵד?**

**כִּי לוֹ הֵצַר לַעְלוֹת מִבְצָר / וִהְיוֹת שָׁמָּה עַל גַּג בּוֹדֵד:**

**לֹא יִשְׁמַע רַק מִסְפַּד תַּנִּים / אוֹ בֶן-יַעְנָה כִּי יִתְנוֹדֵד,**

**נֶגְדּוֹ יַרְחִיב נֶשֶׁר קָרְחָה / וַעְלֵי פִיהוּ הוּא יִתְגּוֹדֵד.**

**עִם כּוֹכָבִים הֵכִין רִבְעוֹ, / גַם תַּחְתָּיו שָׁת עָנָן רוֹדֵד,**

**צֻוָּה לִסְפֹּר כּוֹכְבֵי מָרוֹם / אוֹ רָקִיעַ לִהְיוֹת מוֹדֵד.**

**הָהּ עַל אֶרֶץ אֵין בָּהּ רֵעַ / יָנוּד לוֹ אוֹ בוֹ יִתְעוֹדֵד! [[48]](#footnote-48)**

המשורר פותח את שירו בשני הבתים הראשונים המנוסחים כשאלות המעידות על רצון המשורר לדעת מדוע הגורל מרע לו. הגורל מתואר כמרע דווקא למי שכבר רע לו, לכן המשורר חוזר שוב ושוב על שאלותיו, למה הגורל מכאיב דווקא לזה שכבר כואב לו, למה הוא מניד דווקא זה שכבר נודד, המשורר מתאר את הגורל כמי שמזדרז לקום בבוקר כל כך מוקדם כדי לעשות לו צרות ולגרום לו להיות נודד מעירו, לא זה בלבד אלא ממשיך לשאול כיצד הגורל רודף אחריו כדי לשלול אותו בעוד אין לו מה לשלול ולשדוד, לפיכך הוא מתלונן על שהגורל מזיק לו וגורם לו בעיות כאילו הוא אשם אבל המשורר עלא חטא. יש לציין גם שבשני הבתים הראשונים יש ארבעה זוגות של צימוד: יצפר- צפור / לניד – נודד.

המטפורה צפור נודד שבסוף הסוגר מבוססת על תופעת הטבע של נדידת הציפורים, המשורר מזדהה איתן שעה שהוא עוזב את ביתו ובתוך התיאור הזדהות המשורר עם בעלי חיים, בעיקר עופות, בבית הרביעי והחמישי.

שלושת הזגות האחרים באים בסדר קבוע והוא הפועל ואחריו צרות וסבל,

יכאיב – כואב / לניד- נודד / לשלול- שלול

אולם זוג הצימוד האחרון הסדר שלו היה הפוך, שדוד- שודד, היפוך סדר הרכיבים הוא דרך מקובלת בכתיבה ערבית לציון סיום, ורמב"ע ניצל אותה כדי לחתום את היחידה בתוך השיר.

בבית השלישי התגלה האסון שעליו מתלונן המשורר בשיר והוא שהזמן עשה לו צרות ובעיות, לכן לא נותר לו אלא לברוח ממנו ולעלות בעל כורחו למבצר הרם ולהיות שם בודד ללא חבר. בבית הרביעי עובר המשורר לספר על מה שקורה לו במבצר, במקום ההוא חיי המשורר לבד ללא אנשים, כל מה שהיה מסביבו הם בעלי חיים כמו תנים ובנות יענה אשר משמעים קולות אבל וקינה, המשורר רואה בקולות העצב והיגון שהחיות משמיעות כאילו הם קולות הסבל העומדים לבקוע מפיהו.

לאחר מכן המשורר מספר שכשהיה במבצר פגש נשר שראשו קירח, חסר נוצות, המתעופף מסביבו, ובשל קרחת הנשר המשורר מתייחס לו כעוף המזדהה אתו בצערו ובסבלו כי בזמנו הייתה תלישת השיער אחד הסימנים של האבל והצער.

בבית השישי המשורר מתייחס לגובהו האדיר של המבצר שכלוא בו, ואומר שכאילו ביתו מונח בין כוכבים ומתחיו יש עננים, דימויים אלה מדגישים את הריחוק ואת הבדידות של המשורר, ובהמשך אומר המשורר שעצם שהותו במקום זה כאילו כמי שהטיל עליו צוו כדי לספור את הכוכבים ולמדוד את הרקיע. פעולות אלה מצביעות על שני דברים, הראשון שמשה נמצא במקום מאוד רחוק קרוב מהשמיים, ומצד אחר את חוסר המעש הנובע מן הבדידות. זהו ציור שגור בשירה הערבית, אשר בו החושק האומלל לא מצליח לישון והולך להעסיק את עצמו ועושה דברים רק כדי להעביר את הזמן.

ארבעת הבתים האחרונים באים לפי סדר מכוון מלמטה למעלה, אחרי שסיים המשורר את תיאור המקום הממשי והוא המבצר הוא פונה מחוץ לו ומתאר את האדמה הסביבה לו, אולם האדמה היא מאוד רחוקה וקשה לו להבחין בדברים שנמצאים עליה, לכן הוא מגיע לתאר את הקולות של העופות שיכול אולי לראותם משום שהם קרובים אליו ולאחר מכן הוא מעלה את מבטו אל גובה מעוף הנשרים ושם עלה ביכולתו של המשורר להבחין בכל הדברים כי הם קרובים אליהם, עד שמגיע בתיאורו לתאר את הכוכבים אשר אמר שבניהם רבץ ביתו ומתחתיו העננים, הדברים האלה רק מחזקים ומגדלים את הגובה והריחוק האדיר של המשורר בבית האחרון מגיע סבל המשורר אל שיאו, וכעת הוא בעצמו משמיע קול של צער ובכי ואומר הה על ארץ שאין בה רע, במבצר אין לו חבר שישתתף בצערו ויעודד אותו, בבית זה מבהיר המשורר שעד כמה הוא סובל בנכר, עד כמה קשה לו להיות מרוחק ומנותק מבני משפחתו. [[49]](#footnote-49)

**ר' יהודה הלוי 1141-1075**

בפרק זה אתייחס למספר דוגמאות משירי ריה"ל, ואבדוק את השתקפות מצב רוחו של המשורר באותם שירים שכתב במהלך שתי תקופות חייו. תחילה אתייחס לשירים שחיבר בתקופת האושר והשלווה שלו, ולאחר מכן את השירים שחיבר בתקופה השנייה בהיותו בגלות ורחוק מארץ ישראל. המחקר הראשון והניסיון לבנות תיאור מקיף של תולדות ריה"ל נעשה בידי שירמן. לאחר מכן תגליותיו של ש"ד גויטיין (1954) שעסק בגניזת קהיר ועקב אחרי קורות חייו של ריה"ל העשירו את עולם המחקר.[[50]](#footnote-50)

ר' יהודה הלוי נולד בשנת 1075 בספרד, הוא היה משורר דגול ושמו נזכר בראש הרשימה של המשוררים הגדולים בני דורו. ריה"ל חי בין שלושה מאורעות עיקריים שהטביעו את חותמם על עם ישראל בתקופה של ימי הביניים.

תכונות רבות הקיפו את אישיותו של המשורר, יהודה הלוי היה אדם חכם ונבון, הוא התחיל ללמוד בגיל מוקדם יחסית והצליח לרכוש ידע רב, הוא שלט בעברית, בערבית ואף בספרדית והיה בקיא בתחום היהדות והפילוסופיה[[51]](#footnote-51).

מלחמת הרקונקיסטה בה עברה השליטה ברוב ספרד בחזרה לידי הנוצרים שהחלה בסביבות שנת 1075 ונמשכה עשרות שנים. במלחמה זו נדדו המוני אנשים ממקום למקום, והיהודים שתפסו משרות נכבדות בשלטונות שני הצדדים, סבלו קשות וזוהו על ידי כל צד כאויב. ריה"ל נדד בתקופת המלחמה מצפון ספרד לדרומה והוא היה עד על המלחמה כאשר אחדים מידידיו מתו במהלכה.

מסע הצלב הראשון בשנת 1096 גרם ליהודים צרות רבות בארצות הנוצרים, הם נטבחו ועונו, ובמיוחד בתקופת המֻראבטון שהגיעו מצפון אפריקה, הופיעו לראשונה באל-אנדלוס ב-1086, ותפסו את השלטון בעשור שלאחר מכן. המוראביטון נודעו בחוסר סובלנותם כלפי המיעוטים הדתיים. ובעקבות זאת, ברחו מספרד משפחות רבות. שלושת המאורעות הללו עיצבו את מחשבתו של ריה"ל וקבעו את ההיררכיה שלה.

**תקופת האושר והשלווה**

בתחילת הדרך ריה"ל לא היה מוכר ומפורסם בין האנשים, אולם חוכמתו של המשורר הובילה אותו למקומות רחוקים. הוא הוזמן באחד הימים למשתה יין בלוויית גדולי משוררי ספרד ובראשם היה משה אבן עזרא, אחד הנוכחים במשתה הציע לחבר שיר דומה למבנה השיר של משה אבן עזרא. ניסיונות רבים עלו על השולחן אולם אף אחד לא זכה בתחרות כי למרבה המזל היה ר' יהודה הלוי נוכח, הוא חיבר שיר שבח למשה אבן עזרא. כל הנוכחים במשתה התפלאו למשמע אוזניהם כי אכן הוא הוכיח את כישרונו המיוחד בכתיבת השירים. הצלחתו של ריה"ל בתחרות זאת פתחה לו דלתות רבות וכך שמו הלך לפניו וכוכבו עלה בכל פינה[[52]](#footnote-52). רמב"ע העריך את כישרונו הנדיר של ריה"ל, וכתוצאה מכך הזמין אותו לשבת בביתו ולהיות בחסותו, כמובן ריה"ל נענה להזמנתו וראה בה עסקת חייו.

בתקופה זו ריה"ל זכה לחיי אושר ושלווה, הוא הכיר אנשי מדע נכבדים ומשוררים רבים אשר קדמו אותו והרחיבו את כישרונו. באותם ימים הוא חיבר הרבה שירים המשתקף בהם מצב רוחו של המשורר, היה קל מאוד להריח את ניחוח השמחה והאושר שעטפו את חייו, בתקופה ההיא הוא חיבר שירי יין ואהבה שנקראו במסיבות חתונה. לדוגמה: "**בך אעיר זמירות ".** שיר זה הינו אחד מבין הרבה שירים שחיבר המשורר בתקופה הראשונה בחייו, המשורר חיבר שיר זה כתשובה לידיד ששלח לו יין מתוק (עסיס). אפשר להבחין את השלווה ששררה בחיי המשורר בימים ההם, שלווה זאת משתקפת בין שורות השיר, לא היה למשורר על מה לדאוג, היה רץ אחרי ההנאות ושקוע בשתיית היין ואף לא היה מסוגל לוותר עליו כי שתיית היין נחשבה עבורו כאחת הדרכים המספקת לו הנאה וחדוות חיים.

**בך אעיר זמירות כל ימותי / ובעסיסך אשר מצו שפתי**

**ו"אחי" אקראה אל כד שלחתו / ומפיו אטעמה טוב מגדנותי**

**עדי רעי חשבוני לסובא / ועקב זאת שאלוני " למתי?"**

**עניתים "איך צרי גלעד לנגדי / ולא אשתה לרפא מחלותי?**

**ואיכה אמאסה בכד עדנה / ועוד לו נגעו עד כ"ד שנותי? [[53]](#footnote-53)**

בבית הראשון, המשורר מודה לידידו אשר שלח לו יין מתוק ואומר שהיין ששלח לו גרם לו להיות עליז ומאושר כל הזמן ואף גרם לו להשמיע זמירות המביעות הנאה שימשכו עד היום האחרון בחייו.

בבית השני,המשורר פונה לידידו ואומר לו שהוא יתייחס לכד היין ששלחת כאח וכחבר כי הוא נותן לו סיפוק רב, ובזכותו הוא שותה טעם של פירות משובחים.

בבית השלישי, מרוב השמחה שגרמה לו שתיית היין הרעים של המשורר חשבו שהוא השתכר, לכן הם שאלו אותו עד מתי תמשיך כך?

בבית הרביעי, המשורר עונה על השאלה של החברים שלו בבית השלישי ואומר להם איך אפסיק לשתות יין הדומה בריחו לבשמים משובחים אשר השתמשו בהם בימי קדם כתרופה, זאת ועוד הוא נמצא לידו כל הזמן, איך לא יוכל לשתות והרי הוא ירפא את המחלות שלי.

בבית החמישי, המשורר ממשיך להשיב להם ולשכנע אותם ופנה אליהם בשאלה רטורית אשר אומרת איך המשורר ימאס לו משתיית היין ועדיין לא השלים עשרים וארבע שנים, כלומר לא עבר כל כך הרבה שנים עד כדי כך שהמשורר ימאס לו ויפסיק לשתות יין.

קל מאוד להבחין את מצב הרוח המרומם של המשורר בשיר אהבה "ליל גלתה אלי צביה", הוא מתאר את הנערה החשוקה במילים ובביטויים מיוחדים מאוד הנובעים מתוך התבוננות והנאה, אפשר לזהות בעקבות התיאורים שלו לאותה נערה את שלוותו והנאתו, ברור לגמרי שהוא שקוע באהבה ואין לו על מה לסבול ולהתייסר.

**ליל גלתה אלי צביה נערה / חמת לחייה וצמת שערה**

**צהב - כעין אדם בכסותו עלי / רקת בדלח לח תמונת תארה –**

**דמתה כשמש בעלותה תאדים / את ענני נשף בלהב זהרה[[54]](#footnote-54)**

בבית ראשון, המשורר מתאר את הופעתה של נערה יפהפייה, מתאר את פניה היפות כאילו הן מזהירות כמו השמש ושערה הצהוב נראה כמו צעיף על פניה.

בבית השני, המשורר מדמה את שערה של הנערה לאבן חן המכסה את צדי המצח הלבנים כמו בדולח.

בבית השלישי,המשורר ממשיך להשתמש בדימוי על מנת להדגיש את היופי של הנערה ואמר עליה שהיא דומה לשמש בעת זריחתה וגורמת לענני הנשף להיות אדומים מלהב זהרה כלומר היופי שלה.

**תקופת הבדידות וגעגועים לארץ ציון**

ימי אושרו ושמחתו של המשורר לא האריכו ימים, נעלמו עם פריצת המלחמות בין המוסלמים האנדלוסים לבין צבאות צפון אפריקה-המֻראבטון[[55]](#footnote-55).

בתקופתו של ריה"ל חלה תפנית והתדרדרות במערכת היחסים שבין הנוצרים לבין המוסלמים בספרד. מאז כיבוש ספרד בידי המוסלמים, הנוצרים נלחמו בהם כדי להחזיר לשליטתם את ערי ספרד שננטשו על ידם. מצב היהודים בספרד לא היה נוח ויציב, מצבם היה מושפע בצורה ישירה למה שמתרחש ותלויים בהלך רוחו של השליט. היהודים זכו למעמד של בני חסות ונדרשו לשלם מסים כבדים לצורך מימון המלחמה, ועם פרוץ המלחמה משפחות רבות הצליחו לנטוש את בתיהם, אולם הרבה נהרגו והרבה נושלו מרכושם.

המתקפות שהתרחשו נגד אנדלוסיה היו להן השפעות על אורח חייו של ריה"ל, הוא הפך להיות אדם חסר אונים אחרי שראה את גדודי הברברים פולשים אל ערי ספרד ומחריבים אותן. רוב היהודים נסו על נפשם וליהודה הלוי לא היה מקום בטוח לשוב אליו וכאן התחילה תקופת הנדודים. ריה"ל נשא את מקל הנדודים בין ערים שונות בספרד המוסלמית והנוצרית עד שבסוף התיישב בקורדובה. בתקופה ההיא לא היה מי שיתמוך בו, לכן התחיל לחפש דרכים כדי לשרוד את התהפוכות והאירועים שפקדו את אנדלוסיה, ולכן הוא למד את הרפואה שהבטיחה לו פרנסה. על אף התנאים הקשים שנתקל בהם המשורר, הוא לא חדל לכתוב שירים, הוא יצר קשרים חזקים עם משוררים גדולים מבני דורו וכולם חלקו לו כבוד רב.

התנאים הקשים השפיעו ישירות על מסלול חייו של המשורר. שינוי מהותי לעיצוב תכני השירים שלו. המשורר הפסיק לחבר שירים המביעים שמחת חיים, הוא חיבר קינות ושירים קודרים המתארים את מצב עם ישראל בגלות. המצב החדש העיק על נפשו, ובשעת משבר נפשי היה חש צורך להביע את רחשי לבו ולבטא את שאיפותיו. השיר היה מעין פורקן שדרכו יכול לנשום לרווחה ולספק לו הקלה נפשית. הוא חיבר שירי קודש רבים הפונה בהם לאלוהים, מתחנן אליו ומבקש גאולה קודם כל לעצמו ולגרום לעלייה המונית, לאחר שראה את אדישות העם לארץ ישראל.[[56]](#footnote-56)

יהודה הלוי ראה במו עיניו כמה רחוק עם ישראל מארץ האבות-ציון, והנכונות שלו לעלות ארצה. ריה"ל האמין שאין מנוחה לעם ישראל בגלות תחת שלטונות זרים, חזון העלייה והגעגועים למולדת הלאומית הביע אותו בחטיבת שירי ציון.[[57]](#footnote-57) עם ישראל בגלותו מדומה בספר הכוזרי ל"גןף בלי ראש ובלי לב", הוא ראה בעלייתו לארץ ציון כביטוי לשלמות אישית פרטית, ולתעמולה ציבורית, העלייה לציון היא מעין אקט בעל אופי לאומי המבטא את הגאולה של העם.[[58]](#footnote-58)

ר' יהודה הלוי היה, בדומה לר' משה בן עזרא, מימי נעוריו עד זקנתו היה נע ונד בארץ ספרד. ועל כן, בהגיעו כבן חמשים, כלתה נפשו למצוא לו מקום מנוחה לעת זקנתו. ואז התבשל אצלו הרעיון במימוש חזון העלייה לארץ ישראל, לחונן את עפרה של ארץ-האבות, אשר לה הקדיש את מבחר שיריו, ולראות את העיר ירושלים, נחלת אבותיו מימי קדם.[[59]](#footnote-59) זאת הייתה משאת נפשו והאידיאל שלו. ר' יהודה הלוי רצה להגשים את חזונו, אבל בני ביתו ורבים מידידיו הנאמנים דברו על לבו להשפיע על החלטתו. יש מהם, שיצאו גם להתל בו על תשוקתו המשונה, ויש מהם, שאמרו לו דברי תוכחה על שהוא רוצה להשליך את נפשו מנגד בשעת-חירום בארץ ישראל ולעת זקנתו, מפני שאחר מסע-הצלב הראשון בשנת ד"א תתנ"ו, הייתה ירושלים וסביבותיה בידי הנוצרים משנת תתנ"ט עד תתקמ"ז, ולא הייתה רשות לאף יהודי להגיע לירושלים. דוגמת כעסם של ידידי-רבי יהודה הלוי על תשוקתו להגיע לא"י אנו מוצאים גם בספר "הכוזרי", שבו כועס מלך הכוזרים כשהוא שומע, שהחבר ר' יצחק הסנגרי הסכים ללכת לירושלים, והוא אומר לו: "ומה תבקש היום בירושלים ובארץ כנען, והשכינה נעדרת מהם וכו', ולמה תסכן את עצמך במדברות ובימים?"[[60]](#footnote-60)

ריה"ל התעקש על מימוש חזון העלייה ושום דבר לא הצליח לעמוד בדרכו. הוא נסע בים והגיע לאלכסנדריה ושם הוא נפגש עם היהודים שחיים בשלווה במצרים, וניסו לעכב אותו מלחזור לארץ ישראל בגלל המלחמות שבאזור, אולם הדחף הרוחני והלאומי ואהבתו של ריה"ל לארץ ישראל היו גדולים יותר,[[61]](#footnote-61) הצליח להתגבר על כל מאווייו ללא היסוס מתוך מודעות לסכנות האורבות בדרך אך תשובתו למוכיחים הייתה חד משמעית: "טוֹב יוֹם עַל אַדְמַת אֵל מֵאֶלֶף בְּאַדְמַת זָר"[[62]](#footnote-62)

לפי האגדה ריה"ל הגיע לירושלים וחזה בעיניו את חורבן הארץ, הזיל דמעות על השיממון וכרע על האדמה להתפלל לאל, ברם אחד הפרשים המוסלמים דרס אותו בסוסו למוות. מותו של המשורר משוער בערך בשנת 1141.[[63]](#footnote-63)

חטיבת שירי ציון מגלמת את הרעיון והחזון של העלייה. השיר הראשון **"ציון הלא תשאלי"[[64]](#footnote-64),** מתאר את געגועיו הרוחניים והלאומיים של ריה"ל לארץ ציון, וללא עוררין הוא נחשב למשורר הראשון ההוגה את הרעיון הציוני. השיר מהווה מעין פנייה אישית של המשורר אל ציון, מעין מכתב גלוי שהוא מפנה אליה, ומשתף את הקורא בתוכנו. ציון היא כינוי לארץ ישראל וגם לירושלים. בשיר זה הוא משמש ככינוי לארץ ישראל, כפי שניתן ללמוד ממקומות רבים המוזכרים בתנ"ך ונמנים בשיר:

"לִבִּי לְבֵית־אֵל וְלִפְנִיאֵל מְאֹד יֶהֱמֶה וּלְמַחֲנַיִם וְכֹל פִּגְעֵי טְהוֹרָיִךְ" – שלושה מקומות המוזכרים במסעו של יעקב מארם לארץ ישראל: מחניים בבראשית, ל"ב, ג', פניאל בבראשית, ל"ב, ל"א ובית אל בבראשית, ל"ה, א'.

"אַף כִּי בְעָמְדִי עֲלֵי קִבְרוֹת אֲבֹתַי וְאֶשְׁתּוֹמֵם בְּחֶבְרוֹן עֲלֵי מִבְחַר קְבָרָיִךְ!" – חברון היא עיר קברי האבות, הטמונים במערת המכפלה.

"אֶעְבֹר בְּיַעְרֵךְ וְכַרְמִלֵּךְ וְאֶעְמֹד בְּגִלְעָדֵךְ וְאֶשְׁתּוֹמֲמָה אֶל הַר עֲבָרָיִךְ, הַר הָעֲבָרִים וְהֹר הָהָר, אֲשֶׁר שָׁם שְׁנֵי אוֹרִים גְּדוֹלִים מְאִירַיִךְ וּמוֹרָיִךְ" – הַר הָעֲבָרִים וְהֹר הָהָר מוזכרים בתיאור נדודי בני ישראל במדבר בספר במדבר. הכרמל והגלעד מוזכרים באחדים מספרי התנ"ך (כגון בנחום, א', ד', בדברי הימים ב', כ"ו, י' ובמיכה, ז', ד').

"עֵת אֶזְכְּרָה אָהֳלָה – אֶשְׁתֶּה חֲמָתֵךְ, וְאֶזכֹּר אָהֳלִיבָה – וְאֶמְצֶה אֶת־שְׁמָרָיִךְ!" – אָהֳלָה ואָהֳלִיבָה מופיעות בנבואת יחזקאל, בפסוק "וּשְׁמוֹתָן: אָהֳלָה הַגְּדוֹלָה וְאָהֳלִיבָה אֲחוֹתָהּ וַתִּהְיֶינָה לִי וַתֵּלַדְנָה בָּנִים וּבָנוֹת, וּשְׁמוֹתָן: שֹׁמְרוֹן־ אָהֳלָה וִירוּשָׁלִַם־אָהֳלִיבָה." (כ"ג, ד'). אלה הן שתי נשים המסמלות את ממלכת ישראל וממלכת יהודה.

שירי ציון משקפים לא רק געגועים עזים לציון אלא גם תהליך נפשי רוחני ממושך שהגיע לבשלות במסען של ריה"ל אל הארץ הנכספת.[[65]](#footnote-65) השיר השני היה **"לִבִּי בְמִזְרָח"[[66]](#footnote-66),** הנחשב מן השירים הבולטים בשירת ימי הביניים של יהדות ספרד. השיר הוא שיר כיסופים לארץ ישראל הוא שייך לקבוצת שירי ציון, אחת מן הקבוצות המקוריות ביותר בשירת החול העברית בספרד.

הדובר בשיר נדר לעלות לארץ ישראל. הוא מעלה קושי גאוגרפי ("אני בסוף מערב") וקושי פוליטי, המאבק בין הנוצרים ("חבל אדום") למוסלמים ("כבל ערב").[[67]](#footnote-67) בשיר ניגודים רבים שמטרתם להביע את סערת הרגשות בה נמצא המשורר, משום שהוא נמצא במערב (בספרד), אך מתאווה להיות במזרח, בארץ ישראל.

מעיון בשירו עולה אירוניה על שירושלים החליפה בעלים אך לא חזרה לבעליה האמתיים.[[68]](#footnote-68) געגועיו העזים והקונפליקטים הנפשיים בהם נמצא המשורר, אף מקשים עליו מלחוות הנאה פיזית מטעמו של האוכל.

המשורר מוסיף כי היה מעדיף לעזוב את כל הטוב שבספרד, ולהתאבק בעפר הדביר של בית המקדש החרב. בית זה בשיר מהווה דוגמה כיצד לאורך כל הדורות ייצג הבית החרב בתודעה היהודית ובספרות היהודית את בית המקדש והווה סמל לגעגועי העם לארץ ישראל.[[69]](#footnote-69)

שיר זה נכתב כאשר יהודה הלוי נמצא עדיין בספרד ("אנוכי בסוף מערב"). ואולם כפי שמציין אבי שגיא בספרו כשהוא מתייחס לשיר של הלוי, בצטטו את ג'ונתן סמית, בית הוא בראש ובראשונה קטגוריה של נוסטלגיה. בית אינו בהכרח המקום שבו חי האדם אלא המקום שבו אצורים זיכרונותיו ותשוקותיו. [[70]](#footnote-70)

בשיר מובאות שתי שאלות רטוריות שמטרתן הבעת הכמיהה והתסכול שחש המשורר:

1. "איך אטעמה את אשר אוכל ואיך יערב?" – איך אוכל לטעום את האוכל ושהוא יערב (יהיה טעים) לי?

2. "איכה אשלם נדריי ואסריי, בעוד/ ציון בחבל אדום ואני בכבל ערב?" – איך אעמוד בהבטחתי לעלות לציון? בשאלה הרטורית השנייה ניתן לזהות גלישה של המילים במשפט.

לכאורה השיר הוא קצר אך כולל אמצעים רטוריים רבים: אקרוסטיכון - (האות הראשונה בכל בית מהמילים: לבי, איכה, יקל, מצטרפות: לא"י-לארץ ישראל) - המשורר משתמש באמצעי רטורי זה כדי להוסיף למילים המופיעות בשיר - להדגיש את רצונו העז להיות בארץ זבת חלב ודבש. חרוז מבריח - "רב". גם כאן, יהודה הלוי משתמש באמצעים רטוריים כדי להדגיש את רצונו הרב להיות בארץ ישראל. צימודים - מערב-יערב, נדריי-אסריי, חבל-כבל, יקל-יקר. אמצעים נוספים: מטפורה: "לבי במזרח" אנפורה: איך, איכה, רמז למגילת איכה, קינה על חורבן המקדש, שיבוצים והרמזים מקראיים נוספים: תהילים ק"ג 12 "כרחוק מזרח ממערב".

ניתן לזהות בשיר שהמשורר נמצא במצב נפשי ירוד, הוא מבטא את הדיכאון הנפשי השרוי בו עקב חורבן בית המקדש ואי יכולתו להגיע לארץ ישראל. הגעגועים לציון נוטלים מהמשורר את טעם החיים ומסיבים לו תסכול רוחני קשה. הוא לא יכול ליהנות משום דבר בגלל כיסופיו העזים לציון, וכן אינו יכול למלא את נדריו להגיע לשם. זאת ועוד ניתן לזהות את הייאוש של המשורר המתבטא יותר בבית האחרון שבו הצהיר נכונותו לוותר על כל נעימות החיים שיש בספרד רק כדי לראות את בית המקדש בהיותו חרב והרוס.

השיר השלישי הוא **"יְפֵה נוֹף"[[71]](#footnote-71).** זהו שיר כיסופים לירושלים וצער על מצבה החרב אך תשוקה לעלות אליה מהגלות בקצה מערב למרות חורבנה ושיממונה.

כינויי חיבה לציון - היפה, שמחת כל העולם, ומושב ה' - אליה מתגעגע המשורר אף ממרחקים בספרד שבקצה מערב. המשורר מתרגש לזכר ימי קדם המפוארים של ירושלים ואירועי חורבנה, עזיבת ה' אותה וחורבן המקדש.

המשורר רוצה להגיע במהרה לירושלים בדרך נס ושם להרוות את עפר הריסותיה היבש בדמעותיו.

המשורר ידאג לה ואם כבר אין בה מלך כבימי קדם ואם במקום שמני בושם יש בה היום ארס נחשים ועקרבים אזי המשורר יאהב את אבניה הנופלות וינשק להם ועפר הריסותיה יהיה לו מתוק מדבש.

בהיות ריה"ל במצרים, חיבר את השיר "אם רצון נפשכם"ובו שואף להגיע לארץ ישראל כדי לראות את בית המקדש, אולם היהודים במצרים אליו בידידות, באהבה ובכבוד, הם מלאו כל בקשותיו פרט לאחת, הם לא הרשו לו לצאת כי הדרך לשם הייתה מסוכנת מאוד. ריה"ל ראה את ישיבתו במצרים כתקופה ארעית אולם התקופה הזו האריכה ימים רבים והוא עודנו שם, לכן הוא רצה לצאת אל אדוניו, אל ה', שמעונו, בית המקדש החרב בארץ ישראל.

**אם רצון נפשכם למלאת רצוני,**

**שלחוני ואלכה לאדוני-**

**כי מנוחה לא אמצאה עוד לרגלי,**

**עד אכונן בבית מעונו מעוני. [[72]](#footnote-72)**

המשורר נמצא בשיא הייאוש, לא מרגיש טעם לחיים, לא מוצא מנוחה בשום מקום כל עוד הוא רחוק מבית המקדש למרות שהוא נמצא במקום שכולם אוהבים אותו ודואגים עליו מהחזרה לארץ ישראל, אולם הוא כבר התייאש ומוכן למות למען בית המקדש, דבר אשר מדגיש את גודל אהבתו והשתייכותו לארץ ישראל.

**סיכום:**

ראינו אצל שני המשוררים כיצד מצב רוחו של המשורר הוא תוצר לתהפוכות הגורל ולאירועים שחוו על בשרם בספרד. הלך הרוח מהווה כוח בעל עוצמת השפעה על אווירת השירים האישיים של שני המשוררים. השירים שנכתבו בתקופה הראשונה שלהם שיקפו את הנאות החיים, השעשועים והתענוגות של אנדלוסיה. היה קל מאוד לזהות את חיי האושר והעושר, את תשוקתם העזה לבלות בנעימות החיים, אולם חדוות חייהם של שני המשוררים לא האריכה ימים כי גורלם התהפך בצורה אכזרית.

בשירים העוסקים בתקופה השנייה מחייהם של שני המשוררים מזהים את הקשים והסבל שלהם, מצב רוחם של נהיה ירוד. השירי משקפים אווירה של בכי וצער כי הם עברו תלאות וחוויות קשות, משה אבן עזרא הוגלה מארצו, הורחק מחיק משפחתו והמשיך את כל חייו נודד במקומות שונים, היה בודד ללא חברים וללא בנים. ור' יהודה הלוי בילה את סוף חייו לחשוב על הגשמת חזון העלייה לארץ ישראל ולראות את בית המקדש זה היה החלום הגדול בחייו. בשיריו אלה "שירי ציון", ריה"ל מתאר את געגועיו הסוערים להגיע לציון ומסעו הימי המלא סיכונים.

**רשימת ביבליוגרפיה:**

אליצור, ש' (2004).שירת החול העברית בספרד המוסלמית כרך 2, האוניברסיטה הפתוחה.

אליצור, ש' (2004). שירת החול העברית בספרד המוסלמית כרך 1, האוניברסיטה הפתוחה.

דוד, י' (תשכ"ד). השירה העברית בימי הביניים, מכללת דוד ילין, תל -אביב.

בן שמאי, ב' (2016). מערך שעור בספרות לשיר "לבי במזרח", קשר עין 260, ארגון המורים, עמ' 28-32.

בר-יוסף, א' (1993). משירת ימי הביניים. מישלב מפעלי תרבות וחינוך בע"מ, אור עם, תל-אביב.

בראדי, ח' (תרצ"ה). שירת החול של רבי משה אבן עזרא, מכון שוקן, ברלין.

גיל, מ' ופליישר, ע' (תשס"א).יהודה הלוי ובני חוגו, האיגוד העולמי למדעי היהדות, ירושלים.

דינבורג, בן ציון (תרצ"ה). "עלייתו של ריה"ל לא"י והתסיסה המשיחית בימיו", קובץ מאמרים מוגש לרבי דוד ילין ליובל השבעים מאת חבריו, ידידיו ומכובדיו, עורך: הק מרדכי, ירושלים.

היינמן, י' (1988). "הפילוסוף והמשורר", בתוך: יהודה הלוי, מאמרי ביקורת על יצירתו, ליקטה: אביבה דורון, הקיבוץ המאוחד, תל-אביב, עמ' 134-127.

טרביה, ע' (2015). הגעגועים והקינה על הערים, מכללת אלקאסמי, באקה אלגרביה.

ישי, ח' (2010). משה אבן עזרא שירים, הוצאת אוניברסיטת תל-אביב, תל-אביב.

ירדן, ד'(תשל"ח-תשמ"ו). שירי הקודש לרבי יהודה הלוי, א-ד, קרית משה, ירושלים.

כהנא, ד' (1904). ר' משה אבן עזרא, השלח - כתב עת חדשי לספרות, למדע ולענייני חיים כרך י"ג, טבת-סיון תרס"ד (ינואר - יוני 1904) עורכים: יוסף קלוזנר, ח. נ.

לוין, י' (2007). יהודה הלוי: שירים - שירת תור הזהב בספרד, ספרות מופת עברית, פרק מדור ט, אוניברסיטת תל אביב, תל-אביב.

לוין, י' (1993). "של ריה"ל לארץ ישראל, סיומו של תהליך רוחני", אפיריון 26, עמ' 42-7.

נאור, מ', (תשנ"ה). ירושלים עיר ועם: מדוד המלך עד ימינו, ידיעות אחרונות, ספרי חמד, יד בן צבי, ירושלים, תל אביב, עמ' 119.

פגיס, ד' (1970). שירת החול ותורת השיר למשה אבן עזרא ובני דורו, ביאלק, ירושלים.

פליישר, ע' (1975). שירת הקודש העברית בימי הביניים, הוצאת כתר, ירושלים.

רוגני, ח' (2006). מול הכפר שחרב: השירה העברית והסכסוך היהודי ערבי 1929–1967, הוצאת פרדס, פרק שביעי, חיפה.

רוזן, ט' (1997). שירת החול, הקיבוץ המאוחד, תל-אביב.

שגיא, א' (2012). מול אחרים ואחרות: אתיקה של הנסיגה הפנימית, הקיבוץ המאוחד, פרק שלישי, הקיבוץ המאוחד, תל-אביב.

שיינדלין, ר' (2008).

Cheindlin, Raymond, *The Song of Distant Dove. Judah Halevi's pilgrimage*, Oxford, 2008.

שירמן, חיים, (תשנ"ז). תולדות השירה העברית בספרד הנוצרית ודרום צרפת, עורך: עזרא פליישר, מאגנס, האוניברסיטה העברית, מכון בן צבי, ירושלים.

שירמן, חיים, (תשנ"ו). תולדות השירה העברית בספרד המוסלמית, עורך: עזרא פליישר, מאגנס, האוניברסיטה העברית, מכון בן צבי, ירושלים.שטאל, א'. שירת ישראל בספרד, ירושלים.

1. שירמן, תשנ"ו, עמ' 385. [↑](#footnote-ref-1)
2. שירמן, תשנ"ו, עמ' 385; שטאל, תשנ"א, עמ' 113. [↑](#footnote-ref-2)
3. שירמן, תשנ"ו, עמ' 385. [↑](#footnote-ref-3)
4. שירמן , תשנ"ו, עמ' 382. [↑](#footnote-ref-4)
5. שירמן, 1960,עמ'362. [↑](#footnote-ref-5)
6. שירמן, 1960,עמ' 363. [↑](#footnote-ref-6)
7. שירמן, תשנ"ו, עמ'391. [↑](#footnote-ref-7)
8. שירמן, תשנ"ו, עמ' 383. [↑](#footnote-ref-8)
9. ישי, 2010, עמ' כט. [↑](#footnote-ref-9)
10. אליצור, 2004, עמ' 70-68. [↑](#footnote-ref-10)
11. פגיס, 1970, עמ' 119; 254-253. [↑](#footnote-ref-11)
12. ישי, 2010, עמ' יג. [↑](#footnote-ref-12)
13. בראדי, תרצ"ה, א, עמ' ז; ישי, 2010, עמ' 69. [↑](#footnote-ref-13)
14. שירמן, תשנ"ו, עמ' 392. [↑](#footnote-ref-14)
15. בר- יוסף, 1993, עמ' 108-107. [↑](#footnote-ref-15)
16. אליצור. 2004, עמ' 30-28. [↑](#footnote-ref-16)
17. פגיס, 1970, עמ' 255. [↑](#footnote-ref-17)
18. אליצור, 2004, עמ' 30-28. [↑](#footnote-ref-18)
19. פגיס, 1970, עמ' 255. [↑](#footnote-ref-19)
20. בראדי, תרצ"ה, עמ' קפט; פרויקט בן יהודה;ישי, 2010, עמ' 73. [↑](#footnote-ref-20)
21. בראדי, תרצ"ה, ספר הענק, שער שלישי, א, ג ; ישי 2010, עמ' 87 . [↑](#footnote-ref-21)
22. שירמן, תשנ"ו, עמ' 394-393; שטאל, תשנ"א, עמ' 114. [↑](#footnote-ref-22)
23. שירמן, 1960, עמ' 363. [↑](#footnote-ref-23)
24. שירמן, 1960, עמ' 363. [↑](#footnote-ref-24)
25. שטאל, תשנ"א, עמ' 115. [↑](#footnote-ref-25)
26. בראדי, תרצ"ה, עמ' רפח. [↑](#footnote-ref-26)
27. בראדי, תרצ"ה, עמ' רצב. [↑](#footnote-ref-27)
28. שירמן, 1960,עמ' 395; ישי, 2010, עמ' ל -לא. [↑](#footnote-ref-28)
29. ישי, 2010, עמ' ל. [↑](#footnote-ref-29)
30. ישי, 2010, עמ' 92. [↑](#footnote-ref-30)
31. פגיס, 1970, עמ' 281. [↑](#footnote-ref-31)
32. ישי, 2010, עמ' 92. [↑](#footnote-ref-32)
33. בראדי, תרצ"ה, עמ' רצב. [↑](#footnote-ref-33)
34. שירמן, תשנ"ו, עמ' 395. [↑](#footnote-ref-34)
35. בראדי, תרצ"ה, עמ' קעד. [↑](#footnote-ref-35)
36. בראדי, תרצ"ה, עמ' רצב, בית מז. [↑](#footnote-ref-36)
37. ישי, 2010, עמ' לא. [↑](#footnote-ref-37)
38. שירמן, תשנ"ו, עמ' 397. [↑](#footnote-ref-38)
39. שירמן, תשנ"ו, עמ' 399. [↑](#footnote-ref-39)
40. שירמן, תשנ"ו, עמ' 402. [↑](#footnote-ref-40)
41. שירמן, 1960, עמ' 379; ישי, 201, עמ' 97. [↑](#footnote-ref-41)
42. אליצור, 2004, עמ' 425. [↑](#footnote-ref-42)
43. בראדי, תרצ"ה, עמ' קנה. [↑](#footnote-ref-43)
44. דוד, תשכ"ד, עמ' 50. [↑](#footnote-ref-44)
45. אליצור, 2004, עמ' 435. [↑](#footnote-ref-45)
46. טרביה, 2015, עמ' 122. [↑](#footnote-ref-46)
47. אליצור, 2004, עמ' 437-435. [↑](#footnote-ref-47)
48. שירמן, 1960, עמ' 380; ישי, 2010, עמ' 94. [↑](#footnote-ref-48)
49. אליצור, 2004, עמ' 434-429. [↑](#footnote-ref-49)
50. גיל ופליישר, תשס"א, עמ' 21-19. [↑](#footnote-ref-50)
51. דוד, תשכ"ד, עמ' 59. [↑](#footnote-ref-51)
52. שטאל, תשנ"א, עמ' 43. [↑](#footnote-ref-52)
53. דוד, תשכ"ד, עמ' 84. [↑](#footnote-ref-53)
54. דוד, תשכ"ד, עמ' 84. [↑](#footnote-ref-54)
55. שטאל, תשנ"א, עמ' 44. [↑](#footnote-ref-55)
56. היינמן, 1988, עמ' 127. [↑](#footnote-ref-56)
57. אליצור, 2004, ב, עמ' 441. [↑](#footnote-ref-57)
58. דינבורג, תרצ"ה, עמ' קנז-קפב. [↑](#footnote-ref-58)
59. לוין, 1993, עמ' 7. [↑](#footnote-ref-59)
60. כהנא, 1904, כרך י"ג, טבת-סיון תרס"ד. [↑](#footnote-ref-60)
61. שיינדלין, 2008, עמ' 4. [↑](#footnote-ref-61)
62. ירדן, תשל"ח- תשמ"ו, ד, עמ' 952. [↑](#footnote-ref-62)
63. שטאל, תשנ"א, עמ' 47-45. [↑](#footnote-ref-63)
64. ירדן, תשל"ח- תשמ"ו, ד, עמ' 913. [↑](#footnote-ref-64)
65. לוין,2007, פרק מדור ט, עמ' 253–260. [↑](#footnote-ref-65)
66. ירדן, תשל"ח-תשמ"ו, ד, עמ' 918. [↑](#footnote-ref-66)
67. בן שמאי, 2016, עמ' 28-32. [↑](#footnote-ref-67)
68. נאור, תשנ"ה, עמ' 119. [↑](#footnote-ref-68)
69. רוגני, 2006, פרק שביעי, עמ' 204. [↑](#footnote-ref-69)
70. שגיא, 2012, פרק שלישי, עמ' 133. [↑](#footnote-ref-70)
71. ירדן, תשל"ח-תשמ"ו, ד, עמ' 919. [↑](#footnote-ref-71)
72. שטאל, תשנ"א, עמ' 72. [↑](#footnote-ref-72)